Muskizko geltokia - Wikipedia, entziklopedia askea.
Muskizko geltokia
Muskiz, lehen San Julián de Musques, ADIFek izen bereko udalerrian duen lurgaineko tren geltokia da. Renfe Operadora eragileak ustiatzen du, Bilboko Renfe Aldirien C-2 lineari dagokiola. 1890eko uztailaren 26an inauguratu zen, C-2 linearen geltoki-buru da eta Renfeko Aldirien sareko 2. tarifa-guneari dagokio.
Geltoki-burua ◄ ► Putxeta »
Geltoki kalea, 13; 48550
1890eko uztailaren 26a
Geltokia, itsas mailatik 19 metrora, zabalera iberiarra duen 722. linearen (Muskiz - Desertu-Barakaldo trenbidea) parte da, 13. puntu kilometrikoan kokatzen dela.[1]
Sarbide bakarra du, eskailera eta arrapala bidezkoa.
Geltokira sarbidea Geltoki kalea
1865an Bizkaiko Foru Aldundiak eraikitako Trianoko Burdinbidea martxan jarri zen, ustiatutako meategietatik Bilboko itsasadarrera mineralak garraiatzeko. Garai horretan Ortuellako geltokia linearen geltoki-buru zen.[3] 1889an burdinbide horretan bidaiariak garraiatzen hasi ziren, eta trenbidea Barakaldo udalerriarekin lotu zen.[4]
1890eko uztailaren 26an, Ortuella eta Muskizko geltokien arteko luzapena ireki zen, Muskiz geltoki-buru bilakatuz.
Muskiz udalerriaren ekialdean kokatzen da. Bidaiarien eraikinak oin laukizuzena, hiru solairu eta bi isurialdeko teilatua ditu. Behe partean hormak harlanduzkoak dira, eta gainontzeko parteetan luzituz estalitako harginlanezkoak. Sarbidea eraikinaren gorputz nagusiaren erdialdetik egiten da, non beheratutako bi arku handi dauden, eta horien gainean zurezko baranda batek babestutako balkoia. Eraikinak itxaron gela, leihatiladun txartel salmenta eta balioztatze makinak jasotzen ditu.
Geltokiaren kanpoaldean Taxi geralekua eta Bizkaibus zerbitzua hornitzen duen autobus geralekua dago. Hurrengo lineak geralekutik pasatzen dira:
Geltokia (Bizkaibus geraleku kodea: 1297)
Txantiloi:Bizkaibus A3335 joanaTxantiloi:Bizkaibus A3335 etorria
↑ (Gaztelaniaz)Ararteko (PDF) ESTUDIO-DIAGNÓSTICO ACCESIBILIDAD y TRANSPORTE - Muskiz . Noiz kontsultatua: 2018-07-02.
"https://eu.wikipedia.org/w/index.php?title=Muskizko_geltokia&oldid=6733595"(e)tik eskuratuta